[bookmark: _GoBack]
	[image: Logo obshtina kostinbrod]
	О Б Щ И Н А    К О С Т И Н Б Р О Д

	
	Общинска администрация – гр.Костинброд, Софийска област
гр.Костинброд, п.к. 2230, ул.”Охрид” №1, тел.: 0721 68701, Fax: 0721 68777
http://www.kostinbrod.bg, e-mail: kostinbrod.bg@gmail.com

	Система за управление на качеството съгласно ISO 9001:2015




ВЪТРЕШНИ ПРАВИЛА
за осъществяване на представителство на интереси в Община Костинброд и за поддържане на календар за срещи, свързан с Регистъра за прозрачност

Глава първа
Общи положения
Чл. 1. С тези вътрешни правила се уреждат:
1. редът за провеждане на лични срещи с представители на интереси в Община Костинброд;
2. етичните правила за поведение на длъжностните лица и представителите на интереси;
3. редът за документиране, отразяване и публикуване на проведените срещи;
4. функциите на определените длъжностни лица за работа с календара за срещи;
5. вътрешният административен ред по прилагане на Закона за прозрачност при представителство на интереси и Наредба № Н-1 от 8.07.2026 г. за Регистъра за прозрачност.
Чл. 2. Тези правила се приемат във връзка със задължението редът за провеждане на лични срещи с представители на интереси да се регламентира от съответната институция и да се публикува на интернет страницата ѝ чл. 7, ал. 4 от ЗППИ, както и при спазване на принципите на прозрачност и отчетност, които изискват проследимост на комуникацията и поддържане на календар за срещи чл. 8, ал. 1 и ал. 5 – 6 от ЗППИ.
Чл. 3. Правилата се прилагат по отношение на:
1. кмета на общината;
2. заместник-кметовете;
3. секретаря на общината;
4. директорите на дирекции;
5. началниците на отдели;
6. всички други длъжностни лица в общинската администрация, които участват в подготовка, обсъждане, съгласуване или приемане на решения и актове, по отношение на които може да се осъществява представителство на интереси.
Чл. 4. По смисъла на тези правила:
1. „лична среща“ е присъствена или дистанционна среща с представител на интереси, която подлежи на отразяване в календара за срещи;
2. „календар за срещи“ е календарът по чл. 8, ал. 5 от ЗППИ, който се поддържа при условията и по реда на чл. 9 от Наредба № Н-1;
3. „Регистър“ е Регистърът за прозрачност, създаден и поддържан по реда на чл. 1, ал. 1 и ал. 2 от Наредба № Н-1;
4. „регистрационен номер на представител на интереси“ е уникалният номер, генериран при вписване в Регистъра чл. 6, ал. 4 от Наредба № Н-1;
5. „уникален номер на среща“ е уникалният регистрационен номер на личната среща, генериран при подаване на информация в календара чл. 10, ал. 2 от Наредба № Н-1.

Глава втора
Принципи и етични правила
Чл. 5. Осъществяването на представителство на интереси в Община Костинброд се основава на следните принципи:
1. законност;
2. откритост;
3. прозрачност;
4. отчетност;
5. равнопоставеност на достъпа;
6. безпристрастност;
7. проследимост на комуникацията;
8. защита на обществения интерес.
Чл. 6. Гражданите и организациите имат право на ефективно участие и свободен достъп до информация, свързана с вземането на публични решения, при условията на чл. 7, ал. 1 – 3 от ЗППИ.
Чл. 7. Длъжностните лица в Община Костинброд са длъжни:
1. да действат добросъвестно, безпристрастно и професионално;
2. да не допускат неформално, привилегировано или непрозрачно влияние;
3. да разглеждат всички допустими становища и предложения обективно;
4. да избягват всяка ситуация, която би могла да породи съмнение в тяхната независимост или безпристрастност;
5. да осигуряват проследимост на комуникацията с представители на интереси чл. 8, ал. 1 от ЗППИ.
Чл. 8. Представителите на интереси са длъжни:
1. да се идентифицират ясно;
2. да посочват от свое име ли действат или от името на друго лице или организация;
3. да заявяват предмета на срещата и търсеното въздействие върху съдържанието на съответния проект на акт;
4. когато е приложимо, да посочват регистрационния си номер от Регистъра чл. 6, ал. 4 от Наредба № Н-1.
Чл. 9. Не се допуска:
1. провеждане на срещи по неофициален или непроследим ред, когато предметът им попада в обхвата на закона;
2. предоставяне на непълни, неверни или подвеждащи данни;
3. прикриване на действителния интерес, възложител или представлявано лице;
4. използване на срещи за търсене на нерегламентирани облаги, влияние или преференциално третиране;
5. участие на длъжностно лице при наличие на конфликт на интереси или основателно съмнение за такъв.

Глава трета
Организация на срещите с представители на интереси
Чл. 10. Срещи с представители на интереси се инициират чрез:
1. писмено искане, подадено в деловодството на общината;
2. искане, подадено по електронна поща;
3. искане чрез официално публикувана електронна форма по образец.
Чл. 11. Искането за среща съдържа най-малко:
1. имена на заявителя;
2. данни за организацията, ако има такава;
3. качество, в което действа лицето;
4. електронен адрес за кореспонденция;
5. телефон за контакт;
6. тема на срещата;
7. проект на акт или материя, за която се отнася искането;
8. желаното въздействие върху съдържанието на акта;
9. регистрационен номер в Регистъра, когато е приложимо.
Чл. 12. Среща се насрочва след предварителна административна проверка за:
1. идентификация на заявителя;
2. относимост на темата към представителство на интереси;
3. наличие на необходимите данни за вписване в календара;
4. наличие на регистрация в Регистъра, когато това е приложимо.
Чл. 13. Среща може да бъде отказана или отложена, когато:
1. липсват достатъчно данни за идентификация;
2. не е посочен предметът на срещата;
3. има данни за заобикаляне на режима на прозрачност;
4. не може да се установи от чие име се осъществява представителството;
5. е налице обективна пречка за спазване на изискванията за документиране и проследимост.
Чл. 14. За всяка проведена лична среща длъжностното лице, участвало в срещата, или определеното по тези правила лице изготвя информация за вписване в календара за срещи.

Глава четвърта
Календар за срещи и вписване на данни
Чл. 15. Проведените лични срещи с представители на интереси се отразяват в календара за срещи в 3-дневен срок от провеждането им чл. 9, ал. 1 от Наредба № Н-1.
Чл. 16. Календарът за срещи се поддържа:
1. чрез модул „Календар за срещи“, част от информационната система на Регистъра, или
2. чрез самостоятелна информационна система на Община Костинброд,
като и в двата случая трябва да е осигурен автоматизиран обмен и свързаност с Регистъра чл. 9, ал. 2 и ал. 3 от Наредба № Н-1.
Чл. 17. За всяка среща в календара задължително се отразяват:
1. имената и длъжността на лицата от страна на общината, присъствали на срещата;
2. представителите на интереси и други присъствали лица – имена на физическите лица, електронен адрес, наименование на юридическото лице и номер от Регистъра, когато е приложимо;
3. дата на срещата;
4. тема на срещата, свързана с проект на акт, включително желаното въздействие върху съдържанието на акта;
5. предходен номер на среща, когато по същия въпрос има предходни срещи,
съгласно чл. 10, ал. 1 от Наредба № Н-1.
Чл. 18. При подаване на информация в календара се генерира уникален регистрационен номер на личната среща, който се публикува като част от календара на интернет страницата на общината чл. 10, ал. 2 от Наредба № Н-1.
Чл. 19. Промени в подадената информация могат да се извършват в 3-дневен срок от получаване на уникалния номер на личната среща чл. 10, ал. 3 от Наредба № Н-1.
Чл. 20. Когато след проведени срещи темата стане част от съдържанието на проект на акт, публикуван на интернет страницата на общината, в Регистъра своевременно се отбелязват номерата на съответните срещи и се посочва хипервръзка към публикувания проект чл. 11, ал. 1 от Наредба № Н-1.
Чл. 21. Свързаността между проекта на акт и проведените срещи се осигурява по реда на чл. 11, ал. 2 от Наредба № Н-1.

Глава пета
Определени длъжностни лица и техните функции
Чл. 22. Кметът на Община Костинброд определя със заповед длъжностните лица, които имат право на достъп и работа с календара за срещи, включително с модул „Календар за срещи“, и информира Сметната палата за упълномощените лица чл. 9, ал. 4 от Наредба № Н-1.
Чл. 23. Определено длъжностно лице за попълване на данни за срещите в Регистъра е:
Бистра Боянова – началник отдел „О, МП, К, С и СД“
Чл. 24. Бистра Боянова изпълнява следните функции:
1. приема информация от длъжностните лица за проведени срещи;
2. проверява пълнотата на данните, необходими за вписване;
3. въвежда и подава данните в календара за срещи;
4. следи за спазване на сроковете по чл. 9, ал. 1 от Наредба № Н-1;
5. отразява корекции в срока по чл. 10, ал. 3 от Наредба № Н-1;
6. координира публикуването на календара на интернет страницата на общината;
7. поддържа вътрешен архив на исканията за срещи, служебните записи и подадените данни;
8. подпомага длъжностните лица по прилагане на тези правила;
9. уведомява кмета и секретаря на общината при констатирани несъответствия, пропуски или системни нарушения.
Чл. 25. Всички длъжностни лица, участвали в среща с представител на интереси, са длъжни не по-късно от края на следващия работен ден да предоставят на лицето по чл. 23 попълнена информация по образец – Приложение № 2.

Глава шеста
Защита на личните данни и архивиране
Чл. 26. Обработването на лични данни при създаването, воденето, поддържането и използването на Регистъра и календарите за срещи се извършва при спазване на Регламент (ЕС) 2016/679 и Закона за защита на личните данни чл. 4, ал. 1 от Наредба № Н-1.
Чл. 27. Данните се обработват само за целите на законовата прозрачност, отчетност и проследимост на комуникацията.
Чл. 28. Документите по тези правила се съхраняват по реда на вътрешните правила за деловодната дейност и архивирането в общината.

Глава седма
Контрол и отговорност
Чл. 29. Контролът по изпълнението на тези правила се осъществява от секретаря на Община Костинброд.
Чл. 30. При установени пропуски или несъответствия се дават задължителни указания за отстраняването им.
Чл. 31. Неспазването на тези правила се счита за нарушение на служебните задължения, когато е извършено виновно от длъжностно лице в рамките на служебната му дейност.



Глава осма
Заключителни разпоредби
§ 1. Тези вътрешни правила се утвърждават със заповед на кмета на Община Костинброд.
§ 2. Правилата влизат в сила от датата на утвърждаването им.
§ 3. Неразделна част от правилата са следните приложения:
1. Приложение № 1 – Искане за провеждане на среща с представител на интереси;
2. Приложение № 2 – Формуляр за предоставяне на данни за проведена среща;
3. Приложение № 3 – Служебен запис/протокол за проведена среща;
4. Приложение № 4 – Контролен лист за проверка преди вписване в календара;
5. Приложение № 5 – Декларация за липса на конфликт на интереси във връзка с конкретна среща.


Приложение № 1
Искане за провеждане на среща с представител на интереси

ДО
КМЕТА НА ОБЩИНА КОСТИНБРОД
чрез ЦАО / по електронен път
ИСКАНЕ
за провеждане на среща с представител на интереси
1. Имена на заявителя: .................................................................
2. ЕГН/ЛНЧ или друг идентификатор, когато е приложимо: ................................
3. Организация/юридическо лице: ......................................................
4. ЕИК/БУЛСТАТ, когато е приложимо: ..................................................
5. Качество, в което действа заявителят: ..............................................
6. Действа:
· от свое име
· от името на друго лице/организация: ...............................................
7. Адрес за кореспонденция: ..........................................................
8. Телефон: .........................................................................
9. Електронна поща: ..................................................................
10. Регистрационен номер в Регистъра за прозрачност, когато е приложимо: ............
11. Тема на срещата: .................................................................
12. Проект на акт / материя, за която се отнася искането: ............................
13. Желано въздействие върху съдържанието на акта: ...................................
14. Предпочитана форма на срещата:
· присъствена
· дистанционна
15. Предпочитана дата/период: ........................................................
Декларирам, че предоставените данни са верни и пълни.
Дата: .....................
Подпис: ...................



Приложение № 2
Формуляр за предоставяне на данни за проведена среща

ФОРМУЛЯР
за предоставяне на данни за проведена лична среща с представител на интереси

1. Дата на срещата: .................................................................
2. Час на срещата: ..................................................................
3. Място / електронна платформа: ....................................................
4. Лица от страна на Община Костинброд, присъствали на срещата:
· ..................................................................................
· ..................................................................................
5. Представители на интереси и други присъствали:
· три имена: .......................................................................
· електронен адрес: ................................................................
· организация/юридическо лице: .....................................................
· регистрационен номер в Регистъра, когато е приложимо: ............................
6. Тема на срещата: .................................................................
7. Проект на акт / материя: ........................................................
8. Желано въздействие върху съдържанието на акта: ..................................
9. Има ли предходна среща по същия въпрос:
· да
· не
10. Ако „да“, предходен номер на срещата: ..........................................
11. Приложени документи / становища: ................................................
12. Допълнителни бележки: ...........................................................

Попълнил: ...........................................................................
Длъжност: ...........................................................................
Дата: ............................ Подпис: ............................


Приложение № 3
Служебен запис / протокол за проведена среща

СЛУЖЕБЕН ЗАПИС / ПРОТОКОЛ
№ ........../.............2026 г.

Днес, ................., в ............................................................, се проведе лична среща с представител на интереси.
1. Участници от страна на Община Костинброд:
· ..................................................................................
· ..................................................................................
2. Представители на интереси / други присъствали:
· ..................................................................................
· ..................................................................................
3. Предмет на срещата:
......................................................................................
......................................................................................
4. Проект на акт / обществена консултация / материя:
......................................................................................
5. Изложени позиции и предложения:
......................................................................................
......................................................................................
6. Желано въздействие върху съдържанието на акта:
......................................................................................
7. Представени документи:
......................................................................................
8. Има/няма предходни срещи по същия въпрос.
Предходен номер, ако има: ............................................................
9. Необходими действия след срещата:
......................................................................................
Съставил: ..........................................................................
Длъжност: .........................................................................
Подпис: ...........................................................................
Участник от страна на общината: .....................................................
Подпис: ............................................................................


Приложение № 4
Контролен лист за проверка преди вписване в календара

КОНТРОЛЕН ЛИСТ
за проверка преди вписване в календара за срещи
	№
	Проверявано обстоятелство
	Да
	Не
	Бележка

	1
	Налице ли е лична среща по смисъла на правилата
	☐
	☐
	

	2
	Посочени ли са имената и длъжностите на общинските представители
	☐
	☐
	

	3
	Посочени ли са данните за представителя на интереси
	☐
	☐
	

	4
	Посочен ли е електронен адрес
	☐
	☐
	

	5
	Посочено ли е юридическото лице, когато е приложимо
	☐
	☐
	

	6
	Посочен ли е номер от Регистъра, когато е приложимо
	☐
	☐
	

	7
	Посочена ли е датата на срещата
	☐
	☐
	

	8
	Посочена ли е темата на срещата
	☐
	☐
	

	9
	Посочено ли е желаното въздействие върху съдържанието на акта
	☐
	☐
	

	10
	Посочен ли е предходен номер на среща, когато е приложимо
	☐
	☐
	

	11
	Спазен ли е 3-дневният срок за отразяване
	☐
	☐
	

	12
	Налице ли са основания за корекция/допълване
	☐
	☐
	


Проверил: .................................................................
Длъжност: Бистра Боянова – началник отдел „О, МП, К, С и СД“
Дата: ............................ Подпис: ............................


Приложение № 5
Декларация за липса на конфликт на интереси

ДЕКЛАРАЦИЯ
за липса на конфликт на интереси във връзка с лична среща с представител на интереси

Долуподписаният/ата ....................................................................,
длъжност ..................................................................................,
декларирам, че към дата ............................ във връзка с насрочена/проведена среща на тема:
......................................................................................
не се намирам в конфликт на интереси и не е налице частен интерес, който би могъл да повлияе върху безпристрастното и обективното изпълнение на служебните ми задължения.
Декларирам, че при настъпване на промяна незабавно ще уведомя кмета на общината и секретаря на общината.
Дата: ............................
Подпис: ............................

